# กระซิบรักเป็นทำนองร้องบอกเธอ
เป็นซีรีส์มังงะญี่ปุ่นแนวยูริ เขียนและวาดภาพโดยเอกุ ทาเคชิมะ เริ่มตีพิมพ์ในนิตยสาร คอมมิคยูริฮิเมะ ของสำนักพิมพ์อิจิจินชะในเดือนเมษายน พ.ศ. 2562 มังงะมีลิขสิทธิ์ในประเทศไทยโดยสำนักพิมพ์ฟีนิกซ์ ได้รับการดัดแปลงเป็นซีรีส์อนิเมะโทรทัศน์โดยสตูดิโอคลาวด์ฮาตส์และโยโกฮามะแอนิเมชันแลบอราโตรี ออกอากาศตั้งแต่เดือนเมษายนถึงธันวาคม พ.ศ. 2567

ตัวละคร

 นักเรียนชั้นมัธยมปลายปีหนึ่ง เด็กสาวผู้มีความกระตือรือร้น ที่หลงรักการร้องเพลงของโยริในวันแรกที่ไปโรงเรียน เธอสารภาพชื่นชมโยริที่ตีความความรู้สึกของเธอผิด ๆ ว่าหลงรัก อย่างไรก็ตาม เธอตกลงที่จะใช้เวลาร่วมกันเพื่อดูว่าเธอจะรู้สึกแบบเดียวกับโยริได้หรือไม่

 นักเรียนชั้นมัธยมปลายปีสาม ซึ่งทำหน้าที่เป็นนักร้องและมือกีตาร์ของวง SSGIRLS หลังจากที่นักร้องคนก่อนลาออก เธอมักถูกมองจากคนรอบข้างว่าเป็นคนใจเย็น โยริสนุกกับการร้องเพลงขณะเล่นกีตาร์บนดาดฟ้าโรงเรียนเพียงลำพังและสะสมสินค้าแมวน่ารัก โยริตกหลุมรักฮิมาริหลังจาก "สารภาพ" ของเธอ แต่กลับรู้ในภายหลังว่าจริง ๆ แล้วฮิมาริสารภาพความชื่นชมในการร้องเพลงของเธอ อย่างไรก็ตาม เธอมุ่งมั่นที่จะให้ฮิมาริตอบสนองความรู้สึกรักของเธอ

 นักเรียนมัธยมปลายปีสามผู้ร่าเริงและเป็นมือเบสของวง SSGIRLS เธอเป็นเพื่อนที่ดีที่สุดของโยริและพยายามสนับสนุนเธอในการเอาชนะใจฮิมาริ ในขณะเดียวกันก็ปิดบังความจริงที่ว่าเธอมีความรู้สึกหลงรักกับโยริเอง

 นักเรียนมัธยมปลายปีสามผู้อดทนและเป็นมือกลองของวง SSGIRLS เธอมีภูมิหลังที่ร่ำรวยและเป็นเพื่อนสมัยเด็กกับคาโอริ

 นักเรียนมัธยมปลายปีสาม เป็นคนสบาย ๆ และเป็นมือคีย์บอร์ดของวง SSGIRLS เธอเป็นเพื่อนกับมาริมาตั้งแต่เด็ก

 น้องสาวของอากิและเพื่อนสนิทของฮิมาริตั้งแต่สมัยประถม เธอเป็นส่วนหนึ่งของชมรมวงดนตรีและพยายามสนับสนุนฮิมาริทุกวิถีทางที่เธอทำได้

 นักเรียนมัธยมปลายปีที่สามและเป็นอดีตนักร้องและนักกีตาร์ของ SSGIRLS ซึ่งเธอออกจากวงไปหลังจากทะเลาะกับอากิ ตอนนี้เธอเป็นนักร้องนำของวงดนตรีคู่แข่ง ลอเรไล ในขณะเดียวกันก็แสดงเป็นสมาชิกผีของชมรมวิจัยการทำอาหาร

 นักเรียนมัธยมปลายปีสอง ผู้มีจิตใจดี ซึ่งดำรงตำแหน่งประธานชมรมวิจัยการทำอาหาร และมือกีตาร์ของวงลอเรไล เธอมีความอ่อนโยนและคอยช่วยเหลือ เธอได้ผูกมิตรกับฮิมาริซึ่งเข้าร่วมชมรมของเธออย่างรวดเร็ว

 นักเรียนมัธยมปลายปีสาม เป็นมือกลองของลอเรไล เธอมักจะพบกับโมโมกะอยู่บ่อยครั้ง

นักไวโอลินที่เดิมเป็นเพื่อนกับชิโฮะจนกระทั่งเธอเริ่มอิจฉาในความสามารถของเธอ มีการเปิดเผยในภายหลังว่าเธอเป็นพี่สาวของฮาจิเมะและแฟนสาวของโมโมกะที่เสียชีวิตจากอุบัติเหตุ ทำให้ชิโฮะและคนอื่น ๆ ก่อตั้งวงลอเรไลขึ้นมา

สื่อ
มังงะ
กระซิบรักเป็นทำนองร้องบอกเธอ เขียนและวาดภาพโดย เอกุ ทาเคชิมะ เริ่มตีพิมพ์ในญี่ปุ่นในนิตยสารคอมมิคยูริฮิเมะ ของสำนักพิมพ์อิจิจินชะ ซึ่งวางจำหน่ายเมื่อวันที่ 18 กุมภาพันธ์ พ.ศ. 2562 และได้รวบรวมตีพิมพ์เป็นหนังสือมังงะรวมเล่ม (ทังโกบง) ถึงเล่มที่ 11 ณ วันที่ 27 มิถุนายน พ.ศ. 2568

มังงะมีลิขสิทธิ์ในประเทศไทยโดยสำนักพิมพ์ฟีนิกซ์ โดยประกาศลิขสิทธิ์เมื่อวันที่ 30 กรกฎาคม พ.ศ. 2563

อนิเมะ
มังงะเรื่องนี้ได้รับการประกาศดัดแปลงเป็นซีรีส์อนิเมะโทรทัศน์เมื่อวันที่ 13 มกราคม พ.ศ. 2566 ผลิตโดยสตูดิโอคลาวด์ฮาตส์ และโยโกฮามะแอนิเมชันแลบอราโตรี ในตอนแรกจะได้รับการกำกับโดย ไช่ ซินย่า อย่างไรก็ตามเนื่องจากปัญหาด้านสุขภาพ ไช่จึงก้าวลงจากตำแหน่งและถูกแทนที่โดย อากิระ มาโนะ ฮิโรกิ อูจิดะ ดูแลบทของซีรีส์ มินามิ โยชิดะ ออกแบบตัวละคร ฮิโรชิ ซาซากิ และวาตารุ มาเองูจิ ทำหน้าที่แต่งเพลง แต่เดิมซีรีส์นี้มีกำหนดการออกอากาศในเดือนมกราคม พ.ศ. 2567 แต่ต่อมาถูกเลื่อนไปเป็นเดือนเมษายน พ.ศ. 2567 เนื่องจาก "สถานการณ์ต่าง ๆ" อนิเมะสิบตอนแรกออกอากาศตั้งแต่วันที่ 14 เมษายนถึง 30 มิถุนายน พ.ศ. 2567 บนรายการบล็อก  ของทีวีอาซาฮิ โดยจะออกอากาศอีก 2 ตอนในวันที่ 29 ธันวาคม พ.ศ. 2567 เนื่องจากมีการล่าช้าในการผลิต ณ เดือนตุลาคม พ.ศ. 2567 อนาคตของอนิเมะยังคงไม่ชัดเจนหลังจากที่สตูดิโอคลาวด์ฮาตส์ ดูเหมือนจะปิดตัวลง มีเพลงเปิดคือ "Follow your arrows" ร้องโดยวง SSGIRLS ของอนิเมะพร้อมเสียงร้องโดย คานะ ซาซากูระ ในขณะที่เพลงปิดของตอนที่ 2 ถึงตอนที่ 6 คือเพลง  ร้องโดย ฮานะ ชิมาโนะ ส่วนเพลงปิดตั้งแต่ตอนที่ 8 เป็นต้นไปคือเพลง  ร้องโดยวง ลอเรไล ของอนิเมะพร้อมเสียงร้องโดย ซุย มิซึคามิ โดยเซนไตฟิลม์เวิร์กส ถือลิขสิทธิ์ซีรีส์นี้ในอเมริกาเหนือ ออสเตรเลีย และเกาะอังกฤษสำหรับการสตรีมบน Hidive

ดูเพิ่ม
ให้เป็นแฟนได้ไง ไม่เอาไม่ไหวหรอก (หรือจะไหวนะ!?) ซีรีส์ไลต์โนเวลที่วาดภาพประกอบโดยเอกุ ทาเคชิมะ